Luettelo vuonna 1901 kuolleista henkilöistä
Tammikuu

1. tammikuuta – Ignatius Donnelly, yhdysvaltalainen republikaanipoliitikko, edustajainhuoneen jäsen, Minnesotan varakuvernööri 1860–1863 ja kirjailija (s. 1831)
1. tammikuuta – Gabriel Granlund, suomalainen laivanvarustaja, kauppias ja liikemies (s. 1819)
1. tammikuuta – Freyvid Rancken, suomalainen tähtitieteilijä, opettaja ja päätoimittaja (s. 1854)
1. tammikuuta – Sophus Schandorph, tanskalainen kirjailija (s. 1836)
2. tammikuuta – Ignatius Mrak, itävaltalais-yhdysvaltalainen roomalaiskatolinen piispa (s. 1810)
6. tammikuuta – Carl Jacob Arrhenius, suomalainen opettaja, Turun lyseon rehtori 1872–1876 ja 1886–1891, jäkälien ja mineraalien tutkija ja professori (s. 1823)
6. tammikuuta – Karl August Malmberg, suomalainen kollegiasessori, kunnallismies ja herännäisjohtaja (s. 1819)
7. tammikuuta – Juho Koivisto, suomalainen maanviljelijä ja valtiopäivämies (s. 1830)
7. tammikuuta – Matti Teräs-Rautila, suomalainen maanviljelijä ja valtiopäivämies (s. 1821)
11. tammikuuta – Vasili Kalinnikov, venäläinen säveltäjä (s. 1866)
12. tammikuuta – Clas Collan, suomalainen pappi, valtiopäivämies ja opettaja (s. 1816)
12. tai 21. tammikuuta – Leopoldo Augusto de Cueto, espanjalainen kirjailija, kirjallisuushistorioitsija, suurlähettiläs, Valmarin markiisi ja Espanjan akatemian jäsen (s. 1815)
14. tammikuuta – Victor Balaguer, espanjalainen runoilija, historiankirjoittaja, professori ja Espanjan sisäasiainministeri 1872 ja siirtomaaministeri 1871 ja 1886–1888 (s. 1824)
14. tammikuuta – Charles Hermite, ranskalainen matemaatikko (s. 1822)
15. tammikuuta – E. K. Saarinen, suomalainen kauppias, runoilija ja arkkiveisujen tekijä (s. 1846)
15. tammikuuta – Rabbe Zakarias Wrede, suomalainen metsänhoitaja ja Metsähallituksen ylijohtaja 1863–1870 (s. 1815)
16. tammikuuta – Jules Barbier, ranskalainen kirjailija (s. 1825)
16. tammikuuta – Arnold Böcklin, sveitsiläinen taidemaalari ja symbolismin johtava edustaja (s. 1827)
16. tammikuuta – Anton Wilhelm Öller, suomalainen virkamies ja Riihimäen asemapäällikkö 1862−1901 (s. 1829)
17. tammikuuta – Jacob Georg Agardh, ruotsalainen kasvitieteilijä (s. 1813)
17. tammikuuta – Frederic William Henry Myers, englantilainen runoilija, kielitieteilijä, okkultisti ja Psyykillisen tutkimuksen seuran perustajajäsen (s. 1843)
19. tammikuuta – Albert de Broglie, Ranskan pääministeri 1873–1874 ja 1877, ulkoministeri 1873, sisäministeri 1873–1874, oikeusministeri 1877 ja Broglien 4. herttua 1870–1901 (s. 1821)
20. tammikuuta – Keisuke Itō, japanilainen lääkäri, biologi ja professori (s. 1803)
21. tammikuuta – Elisha Gray, yhdysvaltalainen sähköinsinööri, keksijä ja yksi varhaisista puhelimen kehittäjistä (s. 1835)
22. tammikuuta – Viktoria, Ison-Britannian ja Irlannin yhdistyneen kuningaskunnan kuningatar 1837–1901 (s. 1819)
24. tammikuuta – Viktor Vilhelm Söderholm, suomalainen merikapteeni, maanviljelijä ja valtiopäivämies (s. 1838)
27. tammikuuta – Giuseppe Verdi, italialainen oopperasäveltäjä (s. 1813)
28. tammikuuta – Johannes Bäck, suomalainen pappi, valtiopäivämies, evankelisen liikkeen johtomies, kirjailija ja toimittaja (s. 1850)
28. tammikuuta – Josif Gurko, venäläinen sotamarsalkka ja komentaja Turkin sodassa 1877–1878 (s. 1828)
30. tammikuuta – Petter Sihvonen, suomalainen maanviljelijä ja valtiopäivämies (s. 1830)
31. tammikuuta – Albert Ehrensvärd vanhempi, ruotsalainen kreivi, poliitikko, maaherra ja Ruotsin ulkoministeri 1885–1889 (s. 1821)